โรงเรียนมัธยมวัดเบญจมบพิตร
โรงเรียนมัธยมวัดเบญจมบพิตร (Mathayom Wat Benchamabophit School) ตั้งอยู่ในบริเวณวัดเบญจมบพิตรดุสิตวนาราม เขตดุสิต กรุงเทพมหานคร ในเนื้อที่ประมาณ 5 ไร่ 42 ตารางวา อยู่ในเขตพระราชฐาน เป็นโรงเรียนในเขตกรุงเทพมหานครที่เปิดสอนเฉพาะนักเรียนชาย (โรงเรียนชายล้วน) [1] ตามพระราชดำริของพระบาทสมเด็จพระจุลจอมเกล้าเจ้าอยู่หัว มีพระกรุณาโปรดเกล้าฯ พระราชกำเนิดเมื่อ ร.ศ.119 (พ.ศ. 2443) พระองค์ทรงกำหนดหลักสูตรแนวการสอนด้วยพระองค์เอง และเปิดสอนตั้งแต่วันที่ 5 พฤษภาคม 2444 มีนักเรียน 40 คน เป็นโรงเรียนในพระบรมราชูปถัมภ์โดยตรงไม่ขึ้นตรงต่อกระทรวงธรรมการสมัยนั้น หลังจากนั้นทรงพระกรุณาโปรดเกล้าฯให้พระบรมวงศานุวงศ์ ชั้นผู้ใหญ่และเสนาบดีกระทรวงธรรมการ ร่วมกันวางแผนปรับปรุงโรงเรียนมัธยมวัดเบญจมบพิตร ที่สำคัญยิ่งก็คือ พระองค์ได้พระราชทานทุนทรัพย์ส่วนพระองค์สร้างอาคารถาวรเป็นตึกทรงยุโรปสถาปัตยกรรมแบบ Neo-Classic และทรงห่วงใยในเรื่องการก่อสร้างเป็นอย่างยิ่ง แม้ในสิ่งเล็กๆ น้อยๆ ก็ต้องได้รับพระราชทาน บรมราชานุญาตทุกอย่าง โรงเรียนมัธยมวัดเบญจมบพิตรปัจจุบันเปิดสอนชั้นมัธยมศึกษาตอนต้น และชั้นมัธยมศึกษาตอนปลาย
พระบาทสมเด็จพระจุลจอมเกล้าเจ้าอยู่หัวทรงพระราชดำริว่า วัดเบญจมบพิตรตั้งอยู่ห่างไกล บรรดาศิษย์วัดซึ่งต้องอุปฐากรับใช้ภิกษุสามเณร ไม่สะดวกที่จะเดินทางไปเล่าเรียนที่ห่างไกล จึงมีพระราชประสงค์ให้สร้างขึ้นเพื่อ "สอนศิษย์ซึ่งเป็นคฤหัสถ์" พระบาทสมเด็จพระจุลจอมเกล้าเจ้าอยู่หัวมีพระกรุณาโปรดเกล้าฯ พระราชทานกำเนิดเมื่อ ร.ศ.119 (พ.ศ. 2443) ในชั้นต้นที่อาคารชั่วคราวหลังมุงจากใช้เสื่อลำแพนกั้นเป็นประตูและหน้าต่างเพียงหลังเดียว พระองค์ทรงกำหนดหลักสูตรแนวการสอนด้วยพระองค์เอง และเปิดสอนตั้งแต่วันที่ 5 พฤษภาคม 2444 มีนักเรียน 40 คน เป็นโรงเรียนในพระบรมราชูปถัมภ์โดยตรง ไม่ขึ้นตรงต่อกระทรวงธรรมการสมัยนั้น
หลังจากนั้น ทรงพระกรุณาโปรดเกล้าฯให้พระบรมวงศานุวงศ์ ชั้นผู้ใหญ่และเสนาบดีกระทรวงธรรมการ ร่วมกันวางแผนปรับปรุงโรงเรียนมัธยมวัดเบญจมบพิตร อาทิเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)จัดทำหลักสูตรโรงเรียนตามพระราชดำริ ที่สำคัญยิ่งก็คือ พระบาทสมเด็จพระจุลจอมเกล้าเจ้าอยู่หัวได้พระราชทานทุนทรัพย์ส่วนพระองค์สร้างอาคารถาวรซึ่ง สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เป็นผู้ทรงออกแบบก่อสร้างเป็นตึกทรงยุโรป พระบาทสมเด็จพระจุลจอมเกล้าเจ้าอยู่หัวทรงห่วงใยในเรื่องการก่อสร้างเป็นอย่างยิ่ง แม้ในสิ่งเล็กๆ น้อยๆ ก็ต้องได้รับพระราชทาน บรมราชานุญาตทุกอย่าง ขณะที่พระองค์เสด็จประพาสยุโรปนั้นได้โปรดเกล้าฯให้สมเด็จพระนางเจ้าเสาวภาผ่องศรี พระบรมราชินีนาถเสด็จมาทรงควบคุมแทนพระองค์ และพระราชทานนามจารึกที่หน้าบันมุขกลางว่า "โรงเรียนเบญจมบพิตร สร้าง รัตนโกสินทรศก ๑๒๑" เมื่อวันที่ 4 มิถุนายน รัตนโกสินทรศก 121 ตรงกับ วันที่ 4 มิถุนายน พ.ศ. 2445 แล้วได้โปรดเกล้าฯให้นักเรียนขึ้นเรียนบนอาคารถาวรหลังใหม่หลังจากฉลองอาคารแล้ว ตั้งแต่วันที่ 12 เมษายน 2447 เป็นต้นมา
แล้วต่อมาทางการได้เปลี่ยนชื่อโรงเรียนจาก "โรงเรียนเบญจมบพิตร" เป็น "โรงเรียนมัธยมเบญจมบพิตร" เป็น "โรงเรียนวัดเบญจมบพิตร" ตามลำดับ และ<b data-parsoid='{"dsr":[4836,4982,3,3]}'>สุดท้ายทางการได้เปลี่ยนชื่อโรงเรียนเป็น "โรงเรียนมัธยมวัดเบญจมบพิตร" ในปัจจุบัน ส่วนชื่อ "โรงเรียนเบญจมบพิตร ได้นำไปใช้กับ โรงเรียนประถม"
โรงเรียนมัธยมวัดเบญจมบพิตร เป็นโรงเรียนแรกของประเทศไทยที่ชื่อขึ้นต้นว่า "เบญจม" และเป็นโรงเรียนเดี่ยวที่ขึ้นต้น "เบญจม" ที่ได้รับพระราชทานนามจากพระบาทสมเด็จพระจุลจอมเกล้าเจ้าอยู่หัวว่า "เบญจมบพิตร" ซึ่งต่างจากโรงเรียนอื่นๆที่ขึ้นต้นว่า "เบญจม" ที่ได้รับพระราชทานนามจากพระบาทสมเด็จพระมงกุฎเกล้าเจ้าอยู่หัว
โรงเรียนมัธยมวัดเบญจมบพิตร เป็นโรงเรียนเดียวของประเทศไทยที่ใช้ชื่อคณะสีจากหน้าบันพระอุโบสถวัดเบญจมบพิตรดุสิตวนาราม
██ คณะนารายณ์ทรงครุฑ Naraisongkrut (สีแสด) ก่อตั้งวันที่ 1 ธันวาคม พ.ศ. 2521 ██ คณะจักรรถ Jakrot (สีแดง) ก่อตั้งวันที่ 1 ธันวาคม พ.ศ. 2521 ██ คณะมหาอุณาโลม Mahaunalom (สีเขียว) ก่อตั้งวันที่ 1 ธันวาคม พ.ศ. 2521 ██ คณะไอยราพต Iyarapot (สีฟ้า) ก่อตั้งวันที่ 1 ธันวาคม พ.ศ. 2521 ██ คณะจุลมงกุฎ Chula Mongkut (สีเทา) ก่อตั้งวันที่ 8 เมษายน พ.ศ. 2531 ปัจจุบันไม่มีคณะสีนี้แล้ว
อาคารที่ 1 (อาคารพระพุทธเจ้าหลวง ตึกสีชมพู) สร้างเสร็จเมื่อ พ.ศ. 2445 เป็นอาคารทรงยุโรปแบบพิเศษ 2 ชั้น 8 มุข 16 ห้องเรียน ทรงยุโรป สถาปัตยกรรม Neo-Classic ตัวอาคารสีกาบบัว (สีแดงเจือขาว) หน้าต่างและกระเบื้องหลังคาสีเขียวอมน้ำเงิน (สีเขียวคอเป็ด) ปัจจุบันหลังคาเป็นสีอิฐ
พระบาทสมเด็จพระจุลจอมเกล้าเจ้าอยู่หัว โปรดเกล้าฯให้สร้างขึ้นด้วยทุนทรัพย์ซึ่งเป็น "สมบัติของพระเจ้าลูกยาเธอ พระองค์เจ้าอิศริยาภรณ์ พระเจ้าลูกยาเธอ พระองค์เจ้าอนุสรสิริประสาธน์ และเจ้าจอมมารดาเกสร " อาคารพุทธเจ้าหลวงหลังนี้อยู่ด้านทิศตะวันตกของแนวกุฏิสงฆ์ ติดรั้ววัดเบญจมบพิตรดุสิตวนาราม ราคาก่อสร้าง 50,000 บาท (ห้าหมื่นบาทถ้วน) สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์เป็นผู้ทรงออกแบบก่อสร้างอาคารหลังนี้ อาคารเรียนหลังนี้ได้รับคัดเลือกให้เป็นอาคารอนุรักษ์อาคารสถานที่ราชการอนุรักษ์ดีเด่นของสมาคมสถาปนิกสยาม สมเด็จพระเทพรัตนราชสุดา สยามบรมราชกุมารี พระราชทานโล่รางวัล และประกาศนียบัตรแก่โรงเรียนเมื่อพ.ศ. 2527 อาคารพระพุทธเจ้าหลวงได้รับการซ่อมแซมหลายครั้ง อาทิเช่น กรมสามัญศึกษาได้ทำการซ่อมแซมเมื่อ พ.ศ. 2525 ใช้งบประมาณ 2.4 ล้านบาท และครั้งหลังสุด ในพ.ศ. 2556 โรงเรียนได้ทำการบูรณะอาคารด้วยงบประมาณจากกระทรวงศึกษาธิการเป็นจำนวนเงิน 21 ล้าน และได้มีการปรับปรุงสนามกีฬาหน้าอาคาร 1 ด้วยงบประมาณ 1.9 ล้านบาท
ปัจจุบันอาคารพระพุทธเจ้าหลวงยังมั่นคง แข็งแรง และสง่างาม
อาคารที่ 2 (อาคารเทพศึกษา) :สร้างเมื่อพ.ศ. 2507 เป็นอาคารเรียน 3 ชั้น ขนาด 15 ห้องเรียน ราคาก่อสร้าง 1.5 ล้านบาท
ชั้น 1 ประกอบด้วย: ห้องคอมพิวเตอร์ 2 ห้อง สำนักผู้อำนวยการ 1 ห้อง ห้องกลุ่มบริหารกิจการนักเรียน 1 ห้อง ชั้น 2 ประกอบด้วย: ห้องสมุดอิเล็กทรอนิกส์ (E-Library) 1 ห้อง ชั้น 3 ประกอบด้วย: ห้องกลุ่มบริหารงานวิชาการ 1 ห้อง ห้องเรียนวิชาภาษาไทย 4 ห้อง และห้องพักครูกลุ่มสาระการเรียนรู้ภาษาไทย 1 ห้อง
อาคารที่ 3 (อาคารพุทธิศึกษา) สร้างเมื่อพ.ศ. 2517 เป็นอาคารเรียน 4 ชั้น ขนาด 20 ห้องเรียน ราคาก่อสร้าง 2.4 ล้านบาท
ชั้น 1 ประกอบด้วย: สหกรณ์โรงเรียน 1 ห้อง ห้องพักครูกลุ่มสาระการเรียนรู้สุขศึกษาและพลศึกษา 1 ห้อง ห้องเรียนศิลปะป้องกันตัว (มวยไทย) 1 ห้อง ห้องเรียนสุขศึกษา 1 ห้อง
ห้องพยาบาล 1 ห้อง ห้องแนะแนว 1 ห้อง
ชั้น 2 ประกอบด้วย: ห้องเรียน ICP 3 ห้อง ห้องคอมพิวเตอร์สำหรับนักเรียน ICP 1 ห้อง ห้องพักครูกลุ่มสาระการเรียนรู้ภาษาต่างประเทศ 1 ห้อง ชั้น 3 ประกอบด้วย: ห้องเรียน INTENSIVE 3 ห้อง ห้องเรียนอัจริยะ (E-Classroom) 1 ห้อง ห้องพักครูกลุ่มสาระการเรียนรู้สังคมศึกษา ศาสนาและวัฒนธรรม 1 ห้อง ชั้น 4 ประกอบด้วย: ห้องเรียนสังคมศึกษา ศาสนาและวัฒนธรรม 3 ห้อง ห้องพุทธวรญาณ (ศุนย์พระพุทธศาสนา) 1 ห้อง
อาคารที่ 4 (อาคารธรรมศึกษา) สร้างเมื่อพ.ศ. 2520 เป็นอาคารเรียน 4 ชั้น ขนาด 20 ห้องเรียน ราคาก่อสร้าง 3.9 ล้านบาท
ชั้น 1 ประกอบด้วย: หอประชุมโรงเรียน ชั้น 2 ประกอบด้วย: ห้องพักครูกลุ่มสาระการเรียนรู้คณิศาสตร์ 1 ห้อง ห้องเรียนคณิตศาสตร์ 4 ห้อง ชั้น 3 ประกอบด้วย: ห้องดนตรีไทย 1 ห้อง ห้องพักครูกลุ่มสาระการเรียนรู้ศิลปะ 1 ห้อง ห้องเรียนศิลปะ 3 ห้อง ชั้น 4 ประกอบด้วย: ห้องวงโยธวาทิต (ดนตรีสากล) 1 ห้อง ห้องเรียนศิลปะป้องกันตัว (เทควันโด) 1 ห้อง
อาคารที่ 5 (อาคารรัตนโกสินทร 200 ปี) สร้างเมื่อพ.ศ. 2522 แบบพิเศษ 4 ชั้น ราคาก่อสร้าง 3.3 ล้านบาท
ชั้น 1 ประกอบด้วย: ศูนย์อาหาร และบริการ ชั้น 2 ประกอบด้วย: ห้องคหกรรม 1 ห้อง ห้องพักครูกลุ่มสาระการเรียนรู้การงานอาชีพและเทคโนโลยี 1 ห้อง ห้องเรียนการงานอาชีพ 2 ห้อง ชั้น 3 ประกอบด้วย: ห้องปฏิบัติการทางด้านภาษา (Sound Lab) 1 ห้อง ห้องพักครูกลุ่มสาระการเรียนรู้ภาษาต่างประเทศ 1 ห้อง ศูนย์วิชาการภาษาฝรั่งเศส 1 ห้อง ชั้น 4 ประกอบด้วย: ห้องพิมพ์ดีด 1 ห้อง ห้องเรียนรวม 1 ห้อง
อาคารที่ 6 (อาคารพลเอกอาทิตย์ กำลังเอก) สร้างเมื่อ พ.ศ. 2528 แบบพิเศษ 3 ชั้น ขนาด 12 ห้องเรียน ราคาก่อสร้าง 5 ล้านบาท พลเอกอาทิตย์ กำลังเอก สร้างให้ด้วยทุนทรัพย์ส่วนตัว
ชั้น 1 ประกอบด้วย: ห้องเรียนวิทยาศาสตร์ 1 ห้อง ห้องอุปกรณ์ 1 ห้อง ห้องปฏิบัติการวิทยาศาสตร์ 1 ห้อง ห้องปฏิบัติการทางชีววิทยา 1 ห้อง ชั้น 2 ประกอบด้วย: ห้องเรียนวิทยาศาสตร์ 1 ห้อง ห้องอุปกรณ์ 1 ห้อง ห้องปฏิบัติการทางฟิสิกส์ 1 ห้อง ห้องพักครูกลุ่มสาระการเรียนรู้วิทยาศาสตร์ 1 ห้อง ชั้น 3 ประกอบด้วย: ห้องเรียนวิทยาศาสตร์ 1 ห้อง ห้องอุปกรณ์ 1 ห้อง ห้องปฏิบัติการทางเคมี 1 ห้อง ห้องศูนย์สื่อการเรียนรู้วิทยาศาสตร์ 1 ห้อง
อาคารที่ 7 (เรือนพยาบาลพลเอกอาทิตย์ กำลังเอก) เป็นอาคารเรือนทรงไทย พร้อมด้วยเวชภัณฑ์และครุภัณฑ์ขนาด 4 เตียง สร้างด้วยทุนทรัพย์ส่วนตัวของพลเอกอาทิตย์ กำลังเอก
ราคาก่อสร้าง 250,000 บาท ปัจจุบันได้ใช้เป็นห้องพักครู แล้วได้ย้ายห้องพยาบาลไปยังอาคารพระพุทธเจ้าหลวงชั้น 1
องค์ผู้อุปการะโรงเรียน คือ เจ้าอาวาสวัดเบญจมบพิตรดุสิตวนาราม ทุกรูปตั้งแต่เมื่อครั้ง แรกสถาปนา
สมเด็จพระวันรัต (จ่าย ปุณฺณทตฺโต)[2] สมเด็จพระอริยวงศาคตญาณ สมเด็จพระสังฆราช (ปลด กิตฺติโสภณ) สมเด็จพระพุทธชินวงศ์ (สุวรรณ สุวณฺณโชโต) พระพรหมจริยาจารย์ (สมุท รชตวณฺโณ) พระพุทธวรญาณ (ทอง สุวณฺณสาโร) พระเทพกิตติเวที (ฉ่ำ ปุญฺญชโย ไชยตาล)
ลำดับรูปรายนามชั้นเรียนเริ่มวาระสิ้นสุดวาระ1พระยาบรรหารวรอรรถ (ฉัตร ยุกติรัตน)มูล - ม.3พ.ศ. 2443พ.ศ. 24472หลวงประสาสน์อักษรการ (โหมด เทวะผลิน)มูล - ม.3พ.ศ. 2447พ.ศ. 24503พระประกอบวุฒิสาท (ทิพย์ เปรมกมล)มูล - ม.2พ.ศ. 2450พ.ศ. 24524หลวงพิเพทย์นิติสรรค์ (ฮวดหลี หุตะโกวิท)มูล - ม.2พ.ศ. 2452พ.ศ. 24555พระชำนาญอนุสาสน์ (ทองคำ โคปาลสุต)มูล - ม.2พ.ศ. 2455พ.ศ. 24596พระสันธิวิทยาพัฒน์ (ไล่เฮียง ศิริสิงห์)ม.1 - ม.7พ.ศ. 2459พ.ศ. 24657พระพณิชยสารวิเทศ (ผาด มนธาตุผลิน)ม.1 - ม.8พ.ศ. 2465พ.ศ. 24698หลวงสันธานวิทยาสิทธิ์ (กำจาย พลางกูร)ม.1 - ม.8พ.ศ. 2469พ.ศ. 24729หลวงแจ่มวิชาสอน (แจ่ม นิยมเหตุ)ม.3 - ม.6พ.ศ. 2472พ.ศ. 247310พระยาประมวลวิชาพูล (วงษ์ บุญ-หลง)ม.3 - ม.8พ.ศ. 2473พ.ศ. 247511นายนาค เทพหัสดิน ณ อยุธยาม.3 - ม.8พ.ศ. 2475พ.ศ. 247612หลวงชุมวิทยากิจ (ชุม โปตรนันท์)ม.3 - ม.8พ.ศ. 2476พ.ศ. 247613หลวงปราโมทย์จรรยาวิภาช (ปราโมทย์ จันทวิมล)พ.ศ. 2476พ.ศ. 247714หลวงลือล้ำศาสตร์ (เลื่อน ศรีวรรธนะ)ม.4 - ม.8พ.ศ. 2477พ.ศ. 247815พระดรุณพยุหรักษ์ (บุญเย็น ธนโกเศศ)ม.4 - ม.6พ.ศ. 2478พ.ศ. 247916หลวงทรงวิทยาศาสตร์ (ทรง ประนิช)ม.1 - ม.6พ.ศ. 2479พ.ศ. 248117นายถวิล ดารากร ณ อยุธยา ม.1 - ม.6พ.ศ. 2481พ.ศ. 248518นายเทือก กุสุมา ณ อยุธยา ม.1 - ม.6พ.ศ. 2485พ.ศ. 248919นายพร ทองพูนศักดิ์ ม.1 - ม.6พ.ศ. 2489พ.ศ. 249120ศาสตราจารย์ สุดใจ เหล่าสุนทร ม.1 - ม.6พ.ศ. 2491พ.ศ. 249321นายเดช เดชกุญชรม.1 - ม.6พ.ศ. 2493พ.ศ. 249822ขุนศิลปการพิศิษฏ์ (ประเสริฐ จุลฤกษ์)ม.1 - ตร.1พ.ศ. 2498พ.ศ. 250523นายบุญอวบ บูรณะบุตร ม.3 - ต.2พ.ศ. 2505พ.ศ. 250724นายทองสุก เกตุโรจน์ ม.ศ.1 - ม.ศ.5พ.ศ. 2507พ.ศ. 251125นายแก้ว อุปพงศ์ม.ศ.1 - ม.ศ.5พ.ศ. 2511พ.ศ. 251626นายลพ ชูแข ม.ศ.1 - ม.ศ.5พ.ศ. 2516พ.ศ. 252627นายวิสิทธิ์ คำปันศักดิ์ ม.1 - ม.6พ.ศ. 2526พ.ศ. 253328นายวิกรม ชุมสาย ณ อยุธยาม.1 - ม.6พ.ศ. 2533พ.ศ. 253929นายสมชัย เชาว์พานิช ม.1 - ม.6พ.ศ. 2539พ.ศ. 254330นายสุนทร วิไลลักษณ์ ม.1 - ม.6พ.ศ. 2443พ.ศ. 244431นายจีระศักดิ์ จันทุดม ม.1 - ม.6พ.ศ. 2544พ.ศ. 254632นายบุญธรรม พิมพาภรณ์ม.1 - ม.6พ.ศ. 2546พ.ศ. 254833นายสุรพล การบุญม.1 - ม.6พ.ศ. 2548พ.ศ. 255034นายนาวี ยั่งยืนม.1 - ม.6พ.ศ. 2550พ.ศ. 255135นายวันชัย ทองเกิดม.1 - ม.6พ.ศ. 2551พ.ศ. 255436นายชลอ เขียวฉลัวม.1 - ม.6พ.ศ. 2554พ.ศ. 255835นายภัทร ผ่องราษีม.1 - ม.6พ.ศ. 2558พ.ศ. 255936ดร.มนพมนตรี สกุลศิลป์ศิริม.1 - ม.6พ.ศ. 2559ปัจจุบัน
นักเรียนมัธยมวัดเบญจมบพิตร เข้าร่วมขบวนพระราชพิธีสมโภชขึ้นระวางช้างเผือก พ.ศ. 2499
โรงเรียนมัธยมวัดเบญจมบพิตร เคยร่วมจัดงานสมานมิตร เพื่อเป็นการเชื่อมสัมพันธไมตรีกับโรงเรียนเพื่อนบ้าน โดยมี 3 โรงเรียนดังนี้ โรงเรียนมัธยมวัดมกุฏกษัตริย์ โรงเรียนวัดราชาธิวาส และโรงเรียนวัดน้อยนพคุณ
นักเรียนโรงเรียนมัธยมวัดเบญจมบพิตร ต้องเข้าพิธีปฏิญาณตน และมอบตัวเป็นศิษย์องค์พระพุทธชินราช พระพุทธเจ้าหลวง และพระพุทธวรญาณ เจ้าอาวาสวาสวัดเบญจมบพิตรดุสิตวนารามเป็นประจำทุกปี
วงโยธวาทิตโรงเรียนมัธยมวัดเบญจมบพิตร ก่อตั้งเมื่อ พ.ศ. 2515
วงโยธวาทิตโรงเรียนมัธยมวัดเบญจมบพิตร วงโยธวาทิตโรงเรียนมัธยมวัดเบญจมบพิตร ก่อตั้งเมื่อ พ.ศ. 2515
วัดเบญจมบพิตรดุสิตวนาราม มูลนิธิวัดเบญจมบพิตร (กองทุนสมโภชพระพุทธชินราช) คณะกรรมการการศึกษาขั้นพื้นฐานโรงเรียนมัธยมวัดเบญจมบพิตร สมาคมผู้ปกครองและครูโรงเรียนมัธยมวัดเบญจมบพิตร สมาคมนักเรียนเก่าเบญจมบพิตร ในพระบรมราชูปถัมภ์ มูลนิธินักเรียนเก่าเบญจมบพิตร มูลนิธิเบญจมเมตตาธรรม คณะกรรมการเครือข่ายผู้ปกครองโรงเรียนมัธยมวัดเบญจมบพิตร องค์กรภาครัฐ เอกชน องค์กรท้องถิ่น และชุมชน ฯลฯ
วัดเบญจมบพิตรดุสิตวนารามราชวรวิหาร พระราชวังดุสิต ลานพระราชวังดุสิต พระตำหนักจิตรลดารโหฐาน สนามเสือป่า ทำเนียบรัฐบาล กองบัญชาการ กองทัพภาคที่ 1 กระทรวงศึกษาธิการ ราชตฤณมัยสมาคมแห่งประเทศไทย สำนักงานคณะกรรมการป้องกันและปราบปรามการทุจริตแห่งชาติ (ปปช.) สำนักงานคณะกรรมการข้าราชการพลเรือน (ก.พ.) สวนสัตว์ดุสิต
วัดเบญจมบพิตรดุสิตวนารามราชวรวิหาร สมาคมนักเรียนเก่าเบญจมบพิตร ในพระบรมราชูปถัมภ์
หมวดหมู่:โรงเรียนวัด โรงเรียนในกรุงเทพมหานคร หมวดหมู่:โรงเรียนชายในประเทศไทย หมวดหมู่:วัดเบญจมบพิตรดุสิตวนารามราชวรวิหาร หมวดหมู่:มัธยมวัดเบญจมบพิตร หมวดหมู่:เขตดุสิต หมวดหมู่:โรงเรียนที่สร้างขึ้นเป็นพระบรมราชานุสรณ์แห่งรัชกาลที่ 5 ว หมวดหมู่:อาคารอนุรักษ์